Under Augusto Pinochets diktatur ble han arrestert, torturert og dømt til et og et halvt års fengsel. Etter påtrykk fra utlandet, ikke minst fra den tyske avdeling av Amnesty International, ble straffen omgjort til husarrest. Han klarte imidlertid å flykte og holdt seg skjult i ett år. Han startet en teatergruppe i Valparaíso og deltok i motstandsarbeid. Nok en gang ble han arrestert, og ble da dømt til 28 års fengsel som skulle sones i Temuco. Etter ytterligere internasjonale protester ble dette endret til åtte års landsforvisning.